velkommen

=Digitalt sammensatte tekster i skolen, et etterutdanningstilbud ved Høgskolen i Hedmark=

Avdeling for lærerutdanning ved høgskolen i Hedmark tilbyr et etterutdanningskurs i bruk av digitale verktøy i skolen. Kurset vil ta utgangspunkt i den enkelte deltakers egen undervisningssituasjon med fokus på digitalt sammensatte tekster. Som eksempler på sammensatte tekster vil kurset først og fremst ta for seg digital historiefortelling og animasjonsfilm, men også andre sjangre vil bli omtalt. I tillegg til dette kommer vi til å bruke ulike verktøy på nettet, så kalte WEB 2.0 verktøy, hvor kursdeltagerne skal publisere sine egne arbeider og kommuniserer med de andre kursdeltagerne på disse verktøyene. Aktiv bruk av nettet krever også at kurset fokuserer noe på digital dømmekraft og nettvett. Avslutningsvis vil kurset ta opp hvordan en sammensatt tekst kan vurderes og bruke noe tid på å reflektere rundt kurset.

Kurset legges opp etter nettverksmodellen hvor det også vektlegges at kunnskaper tilegnet i kurset skal brukes i egen undervisning og spres til kollegaer i egen skole. Kursdeltagerne skal lære av hverandre og samtidig hjelpe og inspirere hverandre i undervisingsplanleggingen.

Verktøy som er aktuelle i kurset er Windows baserte og vil være gratis dersom du allerede har Windows som plattform. For Digital historiefortelling benyttes verktøy som PhotoStory 3.0 og MovieMaker. Til Animasjonsfilming bruker vi et gratis verktøy som heter AnimatorDV-Simple+ og MovieMaker. Verktøy fra nettet vil eksempelvis kunne være deltagernes egne Wikier og Blogger som skal dokumentere egeninnsatsen i kurset og inspirere andre kursdeltagere i sin undervisningssituasjon. Kurset vil være samlingsbasert og strekke seg over tre samlinger. Kurset skal også være nettverksbasert, hvilket betyr at deltagerne skal lære av hverandre, støtte hverandre og utvikle kunnskapen i samarbeid.

For ytterligere informasjon om kurset ta kontakt med Terje Mølster telefon 62517753 / 95123825